Stéphane Séjourné

**Stéphane Séjourné** (sündinud 26. märtsil 1985 Versailles's) on Prantsusmaa ja Euroopa Liidu poliitik, erakonna Renaissance peasekretär. Ta on alates 1. detsembrist 2024 Euroopa Komisjoni heaolu ja tööstusstrateegia eest vastutav juhtiv asepresident von der Leyeni teises komisjonis. 

## Haridus
Ta sündis 1985. aastal Versailles's, kuid tema lapsepõlv ja kooliaeg möödusid Madridis ja Buenos Aireses. Õppis Erasmuse programmi raames ka Granadas.

Prantsusmaale naasnud, asus ta õppima Poitiers' ülikoolis.

## Euroopa Parlamendi liige (2019–2024)

Stéphane Séjourné oli aastatel 2019–2024 Euroopa Parlamendi liige.

Alates Euroopa Parlamenti pääsemisest töötas ta õiguskomisjonis (2019–2022), tehisintellekti erikomisjonis digiajastul (2020–2022) ning naiste õiguste ja soolise võrdõiguslikkuse komisjonis (alates 2022. aastast).

Lisaks tööle komisjonides oli ta Euroopa Parlamendi Mercosuri delegatsiooni ning Euroopa-Ladina-Ameerika parlamentaarse assamblee delegatsiooni liige. Ta oli ka Euroopa Parlamendi tehisintellekti ja digitaalse töörühma, Euroopa Parlamendi laste õiguste vahelise töörühma, vähivastase töörühma parlamendiliikmed ja Euroopa internetifoorumi liige.

Pärast Dacian Cioloși tagasiastumist 2021. aastal kandideeris Stéphane Séjourné Euroopa Parlamendi fraktsiooni Uuenev Euroopa juhi kohale ja osutus valituks. Ta oli selle fraktsiooni esimees alates 19. oktoobrist 2021 kuni 11. jaanuarini 2024, mil temast sai Prantsusmaa Euroopa asjade ja välisminister.

2022. aasta mais pidas Stéphane Séjourné Patrick Mignola (Demokraatlik Liikumine (MoDem)) ja Gilles Boyeriga (Horizons) läbirääkimisi kokkuleppe üle, mille tulemusel loodi presidendivalimiste enamuse moodustanud parteide koalitsioon Ensemble, sealhulgas nendevaheline rahajaotus.

2022. aasta septembris toimunud erakonna Renaissance konverentsil oli Stéphane Séjourné ainuke kandidaat erakonna peasekretäri Stanislas Guerini asemel ja ta valiti uueks erakonna juhiks.

## Prantsusmaa Euroopa asjade ja välisminister (2024)

11. jaanuaril 2024 määrati Stéphane Séjourné Prantsusmaa Euroopa asjade ja välisministriks. Tema esimene ametlik välisreis oli Saksamaale, et kohtuda Saksamaa välisministri Annalena Baerbockiga. Stéphane Séjourné kritiseeris Lõuna-Aafrika Vabariigi Rahvusvahelise Kohtu genotsiidijuhtumit Iisraeli vastu, öeldes: "Juudiriigi süüdistamine genotsiidis tähendab moraalse läve ületamist." 

Ta astus ministrikohalt tagasi 21. septembrini 2024.

2024. aastal kandideeris ta Hauts-de-Seine'i departemangu 9. valimisringkonnas, kogudes esimeses voorus 46% häältest, ja osutus valituks teises voorus 72,6%ga.

## Euroopa Komisjoni volinik (2024–2029)
Pärast Thierry Bretoni tagasiastumist Euroopa Komisjoni voliniku kohalt von der Leyeni esimeses komisjonis nimetas Prantsusmaa Stéphane Séjourné järgmiseks Prantsusmaa voliniku kandidaadiks von der Leyeni teises komisjonis. 17. septembril 2024 nimetas ametisseastuv presidend Ursula von der Leyen ta Euroopa Komisjoni heaolu ja tööstusstrateegia eest vastutavaks juhtivaks asepresident. Tema kuulamine Euroopa Parlamendis toimus 12. novembril 2024. Von der Leyeni teine komisjon astus ametisse 1. detsembril 2024.

## Isiklikku
Stéphane Séjourné on gei. Aastatel 2017–2022 oli ta registreeritud suhtes (PACS) Gabriel Attaliga, kes oli 2024. aastal Prantsusmaa peaminister. Ta on väitnud, et kannatab noorusest saadik raskekujulise düsleksia all.